സൂപ്പര്താരം ഐലീഗിലേക്ക് തിരിച്ചെത്തുന്നു..?? പുതിയ തട്ടകം ഈ ക്ലബ് ഇന്ത്യന് ഫുട്ബോളിലെ ശ്രദ്ധേയതാരങ്ങളിലൊരാളായ തോയ് സിങ് ഒരിടവേളയ്ക്ക് ശേഷം ഐലീഗില് തിരിച്ചെത്തുന്നു. 30കാരനായ ഈ വിങ്ങര് ഐലീഗ് ക്ലബ് റയല് കശ്മീരിന്റെ ഭാഗമാകാനൊരുങ്ങുകയാണ്. ഫുട്ബോള് വെബ്സൈറ്റായ ഐഎഫ്ടിഡബ്ല്യുസിയാണ് ഇക്കാര്യം റിപ്പോര്ട്ട് ചെയ്തത്. മണിപ്പൂര് സ്വദേശിയായ തോയ് മഹീന്ദ്ര യുണൈറ്റഡിലൂടെയാണ് കരിയര് തുടങ്ങുന്നത്. പിന്നീട് സാല്ഗോക്കര്, യുണൈറ്റഡ് സിക്കിം,ബെംഗളുരു എഫ്സി തുടങ്ങിയ ക്ലബുകള്ക്കായി ഐലീഗിലും ഐലീഗ് രണ്ടാം ഡിവിഷനിലും കളിച്ചു. 2015ല് തോയിയെ ഐഎസ്എല് ക്ലബ് ചെന്നൈയിന് എഫ്സി സ്വന്തമാക്കിയിരുന്നു. തുടര്ന്നിതുവരെ ചെന്നൈയിന്റ ഭാഗമായിരുന്ന തോയ് ഇക്കുറി ക്ലബ് വിടുകയായിരുന്നു. മറ്റ് ഐഎസ്എല് ക്ലബുകളൊന്നും തോയിയെ സൈന് ചെയ്യാത്ത സാഹചര്യത്തിലാണ് താരം ഐലീഗിലേക്ക് മടങ്ങുന്നതെന്നാണ് സൂചന. വിവിധ ക്ലബുകള്ക്കൊപ്പം പല ലീഗുകളില് കളിച്ച പരിചയസമ്ബത്ത് തന്നെയാണ് ആദ്യ ഐലീഗ് കിരീടം ലക്ഷ്യമിടുന്ന റയല് കശ്മീരിനെ തോയിയിലേക്ക് അടുപ്പിച്ചത്. ചെന്നൈയിനൊപ്പം രണ്ട് ഐഎസ്എല് കിരീടങ്ങള് തോയ് നേടിയിട്ടുണ്ട്. ബെംഗളുരു എഫ്സി, സാല്ഗോക്കര് എന്നിവര്ക്കൊപ്പം ഐലീഗ് ജേതാവായ തോയ് മഹീന്ദ്രയ്ക്കൊപ്പം ഡ്യൂറാന്ഡ് കപ്പും നേടി.